alexandrainst/scandi-wiki huggingface dataset:
Craig Cathcart

Craig George Cathcart (født 6. februar 1989) er en nordirsk fotballspiller som spiller for den engelske klubben Watford FC. Cathcart er en typisk midtstopper som liker å ta med seg ballen fremover på banen.

Klubbkarriere 
Belfast-fødte Craig var fulgt av mange klubber før han ble snappet opp av Manchester United, deriblant Arsenal, Chelsea, Manchester City og Rangers. Men hans hjerte har alltid ligget hos Manchester United, etter å ha spilt på Manchester United school of excellence i Belfast som gutt. 

Craig signerte proffkontrakt med Manchester United den 1. juli 2005. I 2005/2006-sesongen hadde han flest opptredener av alle på U18-laget med 23 kamper fra start og én kamp som innbytter. Han spilte også en del for reservelaget. Cathcart meldte overgang til Blackpool FC den 11. august og skrev under på en treårskontrakt. Hans første mål i Premier League kom den 25. januar 2011, mot Manchester United.

Landslaget 
Han ble tatt ut i s EM-tropp til EM i Frankrike 2016.

Referanser

Eksterne lenker 
 
 Craig Cathcarts profil på manutd.com (engelsk)

Nordirske fotballspillere
Spillere i Fotball-EM 2016
Fotballspillere for Manchester United FC
Fotballspillere for Royal Antwerp FC
Fotballspillere for Plymouth Argyle FC
Fotballspillere for Watford FC
Fotballspillere for Blackpool FC
Personer fra Belfast
Fødsler i 1989
Ryan Shawcross

Ryan James Shawcross (født 4. oktober 1987) er en engelsk fotballspiller som spiller for den amerikanske klubben Inter Miami CF.

I løpet av 2005/2006-sesongen fikk Ryan ti opptredener for Manchester Uniteds reservelag i FA Premier Reserve League og var en del av Uniteds suksessrike reservelag som vant tre titler, Manchester Senior Cup, FA Premier Reserve League North og F.A. Premier Reserve play-off mot Tottenham Hotspurs reservelag.

Tidligere i sin United-karriere gjorde Ryan 22 opptredener for U17-laget (i 2003-04). Han scoret mål mot Nottingham Forest og Blackburn Rovers. Den påfølgende sesongen fikk han fem opptredener for reservelaget som spilte i Pontin's Holidays League, og som senere også vant ligaen.

I 2004-05 fikk Ryan 21 opptredener for U18-laget. Han scoret mot Everton den 5. mars 2005.

Den 4. januar 2007 ble det klart at Shawcross lånes ut til Uniteds belgiske farmerklubb Royal Antwerpen, i første omgang ut sesongen. 9. august 2007 ble Ryan utlånt til Stoke, der han gjorde det svært godt. Han ble følgelig klar for Stoke på permanent basis i januar 2008.

Internasjonale meritter 
Ryan spilte for Wales' U15-lag mot Belgia og Irland.

Fakta 
 Ryans fotballidol er Paul Gascoigne.
 Da han var yngre gikk han på Elfed High School i Buckley, Nord-Wales.
 I dagene på grunnskolen spilte Ryan fotball på ulike nivå for Flintshire Boys. 
 Dette laget er kjent for å ha hatt spillere som Gary Speed, Michael Owen og Ian Rush.
 Trener David Nickless er med i organisasjonen som følger den walisiske landslagstroppen for skolegutter.

Referanser

Eksterne lenker 
 

Engelske fotballspillere
Fotballspillere for Manchester United FC
Fotballspillere for Royal Antwerp FC
Fotballspillere for Stoke City FC
Fotballspillere for Inter Miami CF
Personer fra Chester
Arminia Bielefeld

DSC Arminia Bielefeld er en tysk sportsforening fra byen Bielefeld. I tillegg til byen den kommer fra, har klubbnavnet sammenheng med den historiske personen Arminius som beseiret romerne i 9 e. Kr.

Fotballaget har rykket opp syv ganger i Bundesligaen, noe som er rekord. Sammen med Tasmania 1900 Berlin har det også en rekord med ti strake tap i Bundesliga.

Spillerstall 
Oppdatert 4. oktober 2022.

Utlånte spillere

Plasseringer

Nordmenn i klubben
  Geirmund Brendesæter (1995–1996)
  Torjus Hansén (2000–2003)

Referanser

Eksterne lenker
 

Bielefeld
Sport i Nordrhein-Westfalen
Bielefeld
Fotballag etablert i 1905
Leichter Schützenpanzerwagen U304(f)

Leichter Schützenpanzerwagen U304(f) er et tysk pansret personellkjøretøy basert på den franske halvbeltevognen Unic Kegresse som de tyske styrkene hadde brukt til å trekke artilleri fra 1941. I 1943 og 1944 ble en del av disse konvertert til pansrede personellkjøretøy.

Pansrede personellkjøretøyer
Kjøretøymodeller introdusert i 1943
Bayer Leverkusen

Bayer 04 Leverkusen er en tysk sportsforening fra byen Leverkusen. Det ble grunnlagt som arbeideres sportsforening av kjemifabrikken Bayer. Flere av spesialforeningene har lag i ulike Bundesligaer eller utøvere i internasjonal toppklasse.

Spesialforeninger 
Bayer Leverkusen har spesialforeninger følgende idrett: Basketball, Boksing, Fekting, Fistball, Fotball, Friidrett, Håndball, Handikappidrett, Judo, Skøyter (kunstløp), Turn og Volleyball.

Ved siden av fotballaget er særlig herrebasketballaget (Bayer Giants Leverkusen), kvinnehåndballaget og kvinnevolleyballaget kjent. En rekke olympiske og verdensmestere i friidrett har hatt Bayer Leverkusen som klubb.

Fotball 
Fotballaget har spilt i Bundesliga siden 1979.

Meritter 
 UEFA-cupen: (1) 1987/1988
 Mesterligafinalist: 2002
 Tysk visemester: 1997, 1999, 2000, 2002 
 Tysk DFB-cup vinner: 1993
 DFB-cup tapende finalist: 2002, 2009

Spillerstall 
Oppdatert 3. oktober 2022.

Utlånte spillere

Kjente spillere med tilknytting til klubben 
 Carsten Ramelow
 Michael Ballack
 Lucio
 Roque Júnior
 Hans-Jörg Butt
 Zé Roberto
 Dimitar Berbatov
 Andriy Voronin
 Arne Larsen Økland
 Rudi Völler
 Bernd Schuster
 Sami Hyypiä
 Anders Giske

Plasseringer

Referanser

Eksterne lenker 
 

Leverkusen
Sport i Nordrhein-Westfalen
Leverkusen
Fotballag etablert i 1904
1904 i Tyskland
VfL Bochum

Verein für Leibesübungen Bochum 1848 – Fußballgemeinschaft e.V. er en tysk sportsforening fra byen Bochum. Sportsforeningen ble grunnlagt i 1938 gjennom en sammenslåingen av eldre klubber, deriblant den allerede 90 år gamle Bochumer Turnverein 1848. Sportsforeningen har cirka 5 000 medlemmer hvorav 2 300 tilhører fotballavdelingen.

Utenom fotball finnes det avdelinger for følgende idretter: badminton, basketball, bordtennis, dans, fekting, håndball, hockey, friidrett, svømming, tennis, turn og volleyball.

Bundesliga (fotball)
VfL Bochum hadde en positiv utvikling gjennom 1960-tallet, noe som ble bekreftet med deltakelsen i finalen om DFB-Pokalen 1968, der man tapte mot 1.FC Köln. I 1971 rykket laget for første gang opp til Bundesliga.

Laget forble der i de neste 20 år, dog med en åttendeplass som beste resultat (sesong 1978/79). VfL Bochum ble betegnet som grå mus og samtidig «ikke nedrykkbar». Største suksess i denne tiden var deltakelse i finalen om DFB-Pokal i 1988, der man tapte mot Eintracht Frankfurt.

Mellom 1993 og 1997 rykket laget for første og andre gang ned og opp mellom 1. og  2.Bundesliga. I sesongen 1997/98 ble Bochum femte og kvalifiserte seg dermed for første gang til UEFA-cupen og kom til åttendedelsfinalen.

I årene 1999 til 2002 kom ned og opprykk nr. 3 og 4. I 2004 klarte man igjen å ble 5. og kvalifiserte seg igjen til UEFA-cupen, men hadde ikke særlig hell der og neste sesong endte igjen med nedrykk og igjen direkte opprykk. Mellom 2006 og 2010 forble VFL i 1. Bundesliga, men kjempet hele tiden mot nedrykk som ble et faktum i mai 2010.

Spillerstall 
Oppdatert 4. september 2022.

Utlånte spillere

Meritter fotball
 DFB-Cup finalist: 1968, 1988
 UEFA-cup deltakelse: 1997/98, 2004/2005

Plasseringer

Referanser

Eksterne lenker 
 

Bochum
Sport i Nordrhein-Westfalen
Sport i Bochum‎
Fotballag etablert i 1938
Det parisiske ytremisjonsselskap

Det parisiske ytremisjonsselskap, fransk: Société des Missions Etrangères de Paris (MEP), er et katolsk selskap for apostolisk liv med hovedsete i Paris. Det ble opprettet i årene 1658/63 av msgr. François Pallu og msgr. Pierre Lambert de la Motte, og var også inspirert av pater Alexandre de Rhodes. Formålet var å utdanne prester og legfolk til misjonærer i Indokina og Kina. Siden sin grunnleggelse har selskapet utsendt mer enn 4.500 misjonærer til Asia. I dag har det knapt 400 medlemmer.

Hovedsetet har siden 1663 vært i rue du Bac i Paris.

Parisermisjonens martyrer (ufullstendig liste) 
 Laurent Imbert (1796–1839), halshugget (Korea); helligkåret av Den katolske kirke 
 François-Isidore Gagelin (1799–1833), kvalt (Cochinkina); helligkåret
 François Jaccard (1799–1838), kvalt (Tonkin); helligkåret
 Etienne-Théodore Cuenot (1802–1861); helligkåret
 Jacques Chastan (1803–1839), halshugget (Korea); helligkåret
 Pierre Dumoulin-Borie (1808–1838), halshugget (Tonkin); helligkåret
 Jean-Charles Cornay (1809–1837), halshugget (Tonkin); helligkåret
 Pierre-François Néron (1818–1860); helligkåret
 Théophane Vénard (1829–1861); helligkåret
 Joseph Marchand († 1835), pint til døde (Huê, Annam); helligkåret
 Augustin Schoeffler (1822-1851, halshugget (Tonkin); helligkåret
 Jean-Louis Bonnard (1824–1852); halshugget (Tonkin)
 Auguste Chapdelaine (1814–1856); døde etter tortur i Kina, helligkåret

Eksterne lenker 
 Missions Etrangères de Paris (fransk hjemmeside)

Misjon
Paris
7. arrondissement i Paris
 
Etableringer i 1658
1658 i Frankrike
1. FSV Mainz 05

1. FSV Mainz 05 er en tysk sportsforening fra byen Mainz. Fotballaget rykket opp til 1. Bundesliga for første gang i 2004. Etter en periode i 2. Bundesliga, rykket klubben opp til 1. Bundesliga 24. mai 2009, med norske Jørn Andersen som trener. Han fikk sparken før sesongen begynte.

Spillerstall 
Oppdatert 3. oktober 2022.

Utlånte spillere

Plasseringer

Referanser

Eksterne lenker
 

Mainz
Fotballag etablert i 1905
Mainz
Sport i Rheinland-Pfalz
Mainz
VfL Wolfsburg

VfL Wolfsburg er en tysk sportsforening fra byen Wolfsburg. Fotballaget rykket opp til 1. Bundesliga for første gang i 1997.Klubben vant tysk Bundesliga sesongen 2008/2009.

Meritter
 DFB-Pokal-vinner: 2014–15
 DFB-Pokal-nr. 2: 1994-95
 Bundesliga-vinner: 2008–09
 Bundesliga nr. 2: 2014–15
 DFL-Supercup-vinner: 2015
 Champions League 2015/2016: Kvartfinale mot Real Madrid 2-3 (2-0)

Plasseringer

Spillerstall 
Oppdatert 4. september 2022.

Utlånte spillere

Referanser

Eksterne lenker
 

Wolfsburg
Wolfsburg
Fotballag etablert i 1945
Sport i Niedersachsen
TV4-Gruppen

TV4-Gruppen er et svensk TV-konsern, grunnlagt i 1984, som eies av Telia Company. Navnet kommer av hovedkanalen til konsernet, TV4 Sverige. Konsernet består av moderselskapet TV4-Gruppen samt datterselskapene TV4 Sverige AB, TV4 Interaktiv AB og Canal+-eieren C More Entertainment. Virksomheten består dels av kommersiell TV-virksomhet i kanalene TV4, Sjuan, TV4 Film, og TV4 Sverige. TV4 Sverige har 16 lokale TV-stasjoner fordelt over hele Sverige. TV4 Interaktiv utvikler og markedsfører interaktive tjenester. I Interaktiv inngår tv4.se, text-tv og Allt om Stockholm. Totalt innen konsernet finnes cirka 900 ansatte hvorav 500 personer i morselskapet. Årsomsetningen 2005 oppgis til rundt 3 millioner svenske kroner. TV4 har vært notert på Stockholms fondbørs siden 1994.

Kanaler 
 TV4
 TV4 Film
 TV4 Fakta
 TV4 Sport
 TV4 Guld
I tillegg har TV 4 to finske kanaler, MTV3 Fakta og Subtv Leffa. 

I perioden 1990–1992 hadde TV4 også en norsk TV-kanal, TV4 Norge. Denne ble nedlagt i 1992, på grunn av dårlig økonomi.

Referanser

Eksterne lenker 

  TV4-gruppen

Selskaper notert på Stockholmsbørsen
Kringkastingsselskaper
Bonnier
Etableringer i 1984
Den europeiske kringkastingsunion
TV4 Sverige
Sumida Type 93

Sumida Type 93 er en japansk panserbil brukt under den andre verdenskrig. Den hadde seks hjul, med framdrift på de fire bakhjulene, og utmerket seg ved å kunne konverteres til bruk på jernbaneskinner svært raskt. Toppfarten på skinner var høyere, 60 km/t mot 40 km/t på veien. Hovedbestykningen var montert i et tårn.

Panserbiler
Duane Loken

Duane Loken (født på 1950-tallet) er en amerikansk skuespiller og pop-artist som ble særlig kjent i Norge og Sverige på starten av 1980-tallet. Han ble først og fremst kjent fra rollen som Wolfpaw (Ulvefot) i en episode av western-serien Familien Macahan, som gikk på NRK i 1982 og 1983. Loken hadde på samme tid en kort pop-karriere og i 1983 og 1984 besøkte han Norge og Sverige, hvor han fikk en stor fan-skare.

Loken er halvt norsk og halvt commanche-indianer. Hans norske slekt kommer opprinnelig fra Fet, så flyttet de til Nittedal før de emigrerte til Minnesota. Det var ikke før de flyttet til Minnesota at forfedrene hans tok etternavnet Loken. Han hadde sin siste filmrolle i den svenske science fiction-filmen Gröna gubbar från Y.R. (1986), men har medvirket i noen kortfilmer etter det. I 1983 var han gjest i det norske ungdomsprogrammet I ruta og i 2006 ble han intervjuet i TV 2s nostalgi-programm Gylne tider, samt frokost-programmet God morgen, Norge!

Han albumdebuterte i 1980 med No Sweat og har utgitt fire album i perioden 1980-1985.

Etter musikkarrieren etablert et firma i Los Angeles som leverer filmutstyr.

Referanser

Eksterne lenker 
 
 Offisiell norskspråklig fanside

Skuespillere fra USA
Personer fra Minnesota
Sangere fra USA
Personer fra USA av norsk opphav
Fødselsår ikke oppgitt
Fødsler i 1950-årene
Eksos

Eksos er gass som forekommer som et resultat av forbrenning, blant annet av drivstoff som bensin eller diesel. Det blir sluppet ut i atmosfæren gjennom eksosrør eller piper. 

Selv om mye av eksosen er relativt ufarlig karbondioksid er også deler av det giftige gasser som karbonmonoksid, hydrokarboner, nitrogenoksid og partikler. 

Utslippsstandarder har ofte fokus på å redusere utslippene av giftige gasser. Stoltenbergregjeringen (2005–2013) fikk i stortingssesjonen 2006/2007 kritikk for ensidig å fokusere på gasser og ikke på partikkelutslipp i eksos, i sitt forslag til endringer i bilavgifter i statsbudsjettet for 2007. 

Gasser
Transport og miljø
BA-10

Sovjetisk sekshjulet panserbil basert på den kommersielle lastebilen GAZ-AAA. BA-10M, også kjent som BA-32, benyttet tårnet fra stridsvognen T-26B med en 45mm kanon.

Panserbiler
Surry

Begrepet eller navnet Surry har flere betydninger:

 Surry County i Nord-Carolina
 Surry County i Virginia
Sigurd Toresson fra Bjarkøy

Sigurd Toresson fra Bjarkøy, født en gang rundt år 1005, var etter det vi vet den eneste sønnen til Tore Hund, den mektige høvdingen fra Hålogaland, og dennes hustru Ranveig. Det er lite som nevnes om Sigurd i historien, og antagelig levde han selv et lite dramatisk liv, og med en far som hadde vært med på å drepe helgenkongen Olav var det antagelig best å ikke dra til seg for mye oppmerksomhet. Når han døde er også ukjent.

Sigurd Toresson var født inn i den mektigste høvdingættene i Hålogaland, og høvdinger som Tore Hund på Bjarkøy, Tore Hjort i Vågan, Torolv Kveldulvsson på Sandnes, Hårek på Tjøtta, Herlaug og Hrollaug i Namdalen, Olve Grjotgardsson på Egge og Håkon Grjotgardsson hadde i tiden rundt 1000-tallet en økonomisk styrke og politisk makt som gjorde dem uavhengig av høvdingene på Vestlandet. Trøndelag og Nord-Norge (Hålogaland) utfylte hverandre ved at korn fra Inn-Trøndelag ble byttet i fangstprodukter fra kysten i nord. Dessuten seilte høvdingene sørover til nordsjølandene og brakte hjem smykker, våpen og finere varer. I tillegg bant høvdingene i Hålogaland strategiske allianser sørover gjennom giftemål.

Sigurds onkel bar samme navn, Sigurd Toresson fra Trondenes, og var en av de store håløyghøvdingene. Han var gift med Sigrid, søster til Erling Skjalgsson fra Jæren. Snorre Sturlason forteller at Sigurd var en meget rik og en høyt hedret mann.

Sigurds og Tores søster var Sigrid Toresdatter som ble gift med Olve Grotgardson fra Egge, og bodde derfor i Inn-Trondheimen. Hun ble senere gitt i ekteskap til Kalv Arnesson, som også var en av Tore Hunds forbundsfeller i kampen mot Olav Digre. Sigrid er en hovedperson Vera Henriksens roman Sølvhammeren.

Sagalitteraturen nevner en mann ved navn Sigurd fra Hålogland som på denne tiden seilte flere ganger til Island og andre steder. Selv om denne Sigurd ikke er uttrykkelig nevnt som Sigurd Toresson kan man anta det er snakk om samme mann.

Sigurd selv ble gift med en jevnaldrende kvinne fra Island, Aud Snorresdatter. Hun var datter av Snorre Gode, en mann med posisjon på Island, og som egentlig het Torgrim Torgrimsson, og nevnes i Eyrbyggja saga (Sagaen om Øyrbyggjene) og i Njåls saga. Sigurd traff Aud i Norge, men kanskje kjente han henne fra før. Aud var først gift med en Viga-Barde (Viga = Drap) fra Island som dro med Aud til Norge. Etter en heftig krangel dro Viga-Barde fra Aud og til Miklagard, gikk inn i væringkorpset og ble senere drept i et slag.

Med Aud fikk Sigurd datteren Ragnhild Sigurdsdatter som ble strategisk gift med Jon Arnesson fra Giske, sønn av Arne Arnesson, og han nedstammet fra Erling Skjalgsson på Sola og Astrid Tryggvesdatter, søster av Olav Tryggvason. Ragnhild og Jon fikk sønnen Vidkun Jonsson fra Bjarkøy, som nevnes flere ganger i kongesagaene.

Snorre Sturlasson nevner i tillegg at Ragnhild og Jon fikk barna Sigurd Hund, Erling Jonsson og Jartrud Jonsdatter.

Nordmenn fra vikingtiden
1000-tallet
Personer fra tidligere Bjarkøy kommune 
Personer fra Harstad kommune
Fødsler i 1000-årene
Social Democratic and Labour Party

Social Democratic and Labour Party (SDLP, irsk Páirtí Sóisialta Daonlathach an Lucht Oibre) er et nasjonalistisk og sosialdemokratisk parti i Nord-Irland. 

SDLP har lenge vært det største nasjonalistiske partiet, men etter at Den provisoriske IRA erklærte våpenhvile har Sinn Féin blitt større. Den viktigste forskjellen mellom de to var at Sinn Féin støttet bruk av våpenmakt, mens SDLP konsekvent har fordømt terrorisme. 

Partiet er i Europaparlamentet tilknyttet Det europeiske sosialdemokratiske parti. Ungdomspartiet er SDLP Youth. 

Pr. 2006 har partiet 3 representanter i det britiske underhuset og 18 i Den nordirske forsamling.

Eksterne lenker 
 

Politiske partier i Nord-Irland
Politiske partier i Storbritannia
Sosialdemokratiske partier
Politiske partier etablert i 1970
1970 i Storbritannia
Duggpunkt

Duggpunktet eller doggpunktet til en luftpakke er temperaturen luften må avkjøles til, ved konstant lufttrykk, for at vanndamp skal kondensere til vann, ofte kalt dugg. Når duggpunkttemperaturen kommer under 0 °C kalles det rimpunktet siden vanndamp ikke lenger vil danne dugg, men rim eller rimfrost ved deposisjon. 

Luften kan inneholde mer vanndamp når temperaturen øker. Vanndampens likevektspartialtrykk øker med økende temperatur og dermed kan mer vann fordampe. Luften har ingenting å si for fordampingsprosessen, og selv om vanndampen var den eneste gassen til stede ville den ha kondensert.  

Duggpunktet er knyttet til relativ fukt. Høy relativ fukt indikerer at duggpunktet er nærmere lufttemperaturen. Hvis den relative fukten er 100 %, vil duggpunkttemperaturen og lufttemperaturen være like. Hvis man har et konstant duggpunkt vil den relative fukten minke når lufttemperaturen øker. Dette er årsaken til at tropisk klima kan ha lav relativ fukt og likevel kjennes ubehagelig. 

Man pleier å føle ubehag ved høye duggpunkt. I Vest-Agder kaller man dette for «joglefall» (doggfall) som varer til det meste av fuktoverskuddet er blitt til duggdråper. De som er vant med kontinentalklima, begynner å få det ubehagelig når duggpunktet kommer opp mellom 15 og 20 °C.

Beregning av duggpunkt

Betegner man metningstrykket til vanndampen  som  når den har absolutt temperatur , er duggpunktstemperaturen  definert som

 

der  er  dens partialtrykk. Da dette kan uttrykket ved den relative fuktighet  som , kan duggpunktstemperaturen finnes fra ligningen

 .

Løsningen vil avhenge av hvilken formel man benytter for metningstrykket .

En av de enkleste formlene man kan benytte, er August-formelen. Den gir metningstrykket som

 

hvor p0  og B  antas å være konstanter. Duggpunkts-temperaturen kan da bestemmes ut fra relativ fuktighet og temperaturen til vanndampen ved ligningen

 

Hvis man betrakter denne formelen for temperaturer mellom 0 °C og 40 °C, vil de absolutte temperaturene T  og TD  variere forholdsvis lite, og  B = 5180 K. I dette temperaturintervallet har man da med ganske god nøyaktighet at duggpunktstemperaturen varierer lineært med temperaturen til luften for en gitt, relativ fuktighet. Dette er også i overensstemmelse med observasjoner som figuren til høyre viser.

Samme konklusjon følger også fra den mer presise Magnus-formelen. Som en tommelfingerregel finner man da at ved høy fuktighet vil en forandring på 1 °C i duggpunktet relativt til lufttemperaturen medføre omtrent en forandring på 5 % i den relative fuktigheten.

Referanser

Litteratur
 R. Müller, Thermodynamik: Vom Tautropfen zum Solarkraftwerk, Walter de Gruyther GmbH, Berlin (2014). ISBN 978-3-11-030198-4.

Eksterne lenker
 Hygrothermik, Online-Rechner: Daten feuchter Luft, kalkulator for fuktig luft - på tysk.
 Digiquartz, Calculation of Dew Point, basert på Magnus-formel.

Vann
Meteorologi

sv:Luftfuktighet#Daggpunkt
Den Gode Hensikt

Den Gode Hensikt var et Bergensbasert plateselskap som ble opprettet av The Aller Værste! i 1980, og sto bak alle bandets originalutgivelser. Selskapet ga også ut en singel med bandet Schakk før det ble lagt på is, og ikke tatt i bruk igjen før i 1999, da det ga ut KONG KLANGs debutplate.

Foruten å gi ut The Aller Værstes egen musikk, ga Den Gode Hensikt ut singelen Ute Liv/Ute å se (1980) med bergensbandet Shjakk.

Referanser 

Norske plateselskaper
Etableringer i 1980
Regionalliga

]]
}}

Regionalliga  er det fjerde høyeste nivået i tysk fotball.

Etter opprettelsen av Bundesliga I 1963 og fram til opprettelsen av 2. Bundesliga i 1974 var Regionalliga betegnelsen for nest høyeste nivået i Vest-Tyskland. Fra 1994-2008, før innføringen av 3. Liga, var den det tredje høyeste nivået i tysk football. I de 20 årene fra 1974 til 1994 var navnet Regíonalliga ikke i bruk.

Siden gjeninnføringen av regionalligaen i 1994 er rekke strukturreformer gjennomført og antall avdelinger har blitt endret flere ganger. Dagens Regioanlliga består av 5 avdelinger (forbundsstatene regionen omfatter i parentes):

• Regionalliga Nord 

(Schleswig-Holstein, Niedersachsen,Hamburg,Bremen)

• Regionalliga Nordost 

(Sachsen, Sachsen-Anhalt, Thüringen, Brandenburg, Berlin, Mecklenburg-Vorpommern)

• Regonalliga West 

(Nordrhein-Westfalen)

• Regionalliga Südwest 

(Rheinland-Pfalz, Saarland, Baden-Württemberg, Hessen)

• Regionalliga Bayern 

(Bayern)

Modus
Antall lag i de ulike avdelingene kan variere mellom 16 og 20. I sesongen 2018/19 har alle avdelingene 18 lag.

Fra og med sesongen 2018/19 er reglene for opprykk til 3. Liga endret. Antall lag som rykker opp er økt fra tre til fire. Vinnerne av regionalligaene West og Südwest rykker alltid direkte opp. Fra de tre andre regionalligaene rykker to lag opp. Reglene for hvilke to lag som rykker opp er som følger: I sesongen 2018/19 rykker vinneren av Regionalliga Nordost direkte opp. Vinnerne av Regionalliga Nord og Regionalliga Bayeren må spille kvalifikasjonskamper (hjemme og bortekamp) om den siste opprykksplassen. I neste sesong får Regionalligaen fra det laget som tapte kvalifikasjonen om opprykk en direkte opprykksplass, mens vinnerne av de to andre Regionalligaene må spille kvalifikasjonkamper om den siste opprykksplassen. 
Man vet altså allerede nå at i sesongen 2019/20 må vinneren av Regionalliga Nordost spille kvalifikasjonskamper om opprykk. Motstanderen kommer fra Regionalligaen som vant kvalifikasjonen om opprykk i sesongen 2018/19.

DFB har som mål å redusere antall regionalligaer fra fem til fire, slik at alle regionalligavinnerne rykker direkte opp i framtiden. 

Regelene for nedrykk varierer i de forskjellige gruppene. Grunnen til dette er at hver regionalliga blir administrert av et eget regionalt fotballforbund som individuelt bestemmer reglene for sin liga.

Resultater 

1  rykket opp.
2  rykket opp.
3  rykket opp.
4  rykket opp sammen med .
5  rykket opp.

Referanser

Eksterne lenker
 Regionalligainformasjon fra Deutscher Fußball-Bund (DFB) 
 Regionalliga i fotballbladet kicker.de

Fotballturneringer i Tyskland
Fotballserier

fr:Regionalliga Ouest